ভারতকে এসইউ-৫৭ বিমান দেওয়ার প্রস্তাব রাশিয়ার!

ওয়েব ডেস্ক : ডিসেম্বরে ভারত সফরে আসতে পারেন রাশিয়ার প্রেসিডেন্ট ভ্লাদিমির পুতিন (Vladimir Putin)। কিন্তু তার আগে ভারতকে বড় প্রস্তাব দিল মস্কো। নয়াদিল্লিকে পঞ্চম প্রজন্মের এসইউ-৫৭ (SU-57) যুদ্ধবিমান দিতে আগ্রহ প্রকাশ করল রাশিয়া (Russia)। আর এই অস্ত্র হাতে পেলে ভারত যে পশ্চিমী দেশগুলির সমান্তরাল শক্তি অর্জন করবেন, তা মনে করছেন বিশ্লেষকরা।

এ নিয়ে রাশিয়ার সরকারি মালিকানাধীন প্রতিরক্ষা সংস্থা রোস্টেকের সিইও সের্গেই সেমাভোজ বলেছেন, প্রথমে রাশিয়ায় উৎপাদিত এসইউ-৫৭ (SU-57) যুদ্ধবিমানকে ভারতকে বিক্রির প্রস্তাব দেওয়া হয়েছে। পরে তা ভারতেই উৎপাদন করা হবে বলেও জানিয়েছেন তিনি। সঙ্গে ভারতকে এসইউ-৭৫ যুদ্ধ বিমান দেওয়ার চুক্তির প্রস্তাব দেওয়া হয়েছে বলেও সূত্রের খবর।

আরও খবর : শুল্কের ভয়ে তাঁকে ফোন করেছিলেন মোদি! দাবি ট্রাম্পের

বিশ্লেষকদের মতে, অন্য কোনও দেশের তরফে ভারতকে (India) এই ধরনের প্রস্তাব দেওয়া হয়নি। তবে ভারত কী রাশিয়ার এই প্রস্তাব গ্রহণ করবে? প্রশ্ন উঠছে। তবে যদি সেই প্রস্তাবে রাজি হয়, তাহলে বিশ্বের অন্যতম বড় শক্তি হয়ে উঠবে ভারত। যা হবে বিশ্বের অন্যান্য দেশের সমান্তরাল। প্রসঙ্গত, এর আগে ভারতকে উন্নত যুদ্ধবিমান দেওয়ার প্রস্তাব দিয়েছিল বহু দেশ, কিন্তু স্টিলথ ফাইটার জেটের উন্নত প্রযুক্তি ভারতকে দিতে চায়নি তারা।

অন্যদিকে, আমেরিকা থেকে ট্যাঙ্কবিধ্বংসী ক্ষেপণাস্ত্র ‘জ্যাভলিন’ ক্ষেপনাস্ত্র কিছে ভারত। মার্কিন প্রশাসনের তরফে সম্প্রতি এমনটাই জানানো হয়েছে। এর জন্য খরচ হতে পারে ৯২.৮ মিলিয়ন ডলার। ভারতীয় টাকায় তা প্রায় ৮২৫ কোটি টাকা। তার মাঝেই ভারতকে এসইউ-৫৭ যুদ্ধবিমান দেওয়ার জন্য আগ্রহ প্রকাশ করল রাশিয়া।